Dawood Ibrahim Kaskar (s. 26. joulukuuta 1955 Khed) on intialainen terroristi ja kriminaali. Talouslehti Forbes listasi hänet maailman 63. vaikutusvaltaisimmaksi henkilöksi vuonna 2010. Häntä pidetään vuonna 1993 tapahtuneiden Bombayn pommi-iskujen suunnittelijana. Iskuissa kuoli yli 250 ja haavoittui 700 henkeä. Forbes myös määritteli hänet maailman kaikkien aikojen toiseksi rikkaimmaksi rikolliseksi, Pablo Escobarin jälkeen, vuonna 2015.